68 

 Kap. II. Ganglion nodosum. 



Kat XIX (ungt Dyr). 

 Overskæring af Vagus under Ganglion nodosum. 



.Ethernarcose. 



Operationstekni k: Der lægges et Snit fra Underkæbevinklen svingende op langs bager- 

 ste Rand af Processus mastoideus. Den derved dannede Hudlap klappes opad. Nederste Del 

 af Parotis skydes opad. Glandula submaxillaris trækkes frem efter at dens Bagflade er løsnet 

 fra Omgivelserne. Man gaar nu ind lige bag Glandula thyreoidea, blotter Processus mastoi- 

 deus og søger Ganglion nodosum lige ud for Midten af denne. Gangliet præpareres frit og skilles 

 ved sin nederste Ende fra Sympaticus, hvilket gaar ret let. Derpaa overklippes Vagus under Gangliet, 

 og der exstirperes ca. I 1 ;» cm af Nerven. 



Der sutureres i 3 Etager. Forbinding som sædvanlig. Paa 10de Dag fjærnedes Suturerne i Huden. 

 Der var da let Suppuration i en Del af Hudsaaret. Men Muskelsuturen var intakt. Saaret rensedes og 

 helede hurtigt. 



20 Dage efter Operationen dræbtes Dyret ved Forblødning. Til Undersøgelse 

 behandledes efter Marchi: 



1) Vagus Lungegrene; 2) et Stykke af Vago-sympaticus fra Halsen; 3) et Stykke 

 af Vagus under G. stellatum; 4) Sympaticus under Delingsstedet for Vago-sympati- 

 cus; 5) Medulla oblongata fra Calamus scriptorius til Striæ acusticæ. 



Undersøgelsen viser: 



1) Lungegrenene paa venstre Side er paa Længdesnit gennemløbet med Strøg 

 af sorte i Rader liggende Korn. De ligger i Reglen samlede i Bælter i Mid- 

 ten eller oftest langs Randen af de enkelte Nerver. Enkelte af de fineste Grene 

 synes at være hjemfaldne totalt til Degenerationen, idet de overalt er opfyldt 

 med smaa sorte Korn, og deres Structur næsten helt udvidsket. 



2) Det udtagne Stykke af Vago-sympaticus viser Sympaticus uskadt. 

 Vagus selv dannes af en næsten structurløs Streng (Længdesnit), der over- 

 alt er opfyldt af sorte Korn, som undertiden flyder sammen til større Kugler. 



3) Vagus under Ganglion stellatum (lige over Plexus pulmonalis) er for 

 største Delen hjemfalden til Degenerationen. Men Længdesnit gennem Nerven 

 viser, at den indeholder Bundter af tilsyneladende ganske normale Nerve- 

 traade (gult farvede, uden Marchikorn). Om disse alle er marvløse eller ej, 

 er svært at se paa saadanne Præparater. Dog synes de fleste af dem at være 

 ganske tynde Nervetraade uden Marvskede. 



4) Sympaticus under Delingsstedet viser spredt en Del fine sorte Korn; men 

 intet der kan tydes som Marvskededegenerationer. 



5) Medulla oblongata viser ingen abnorme Forhold. Hverken i Tractus 

 solitarius eller i de indtrædende Vagusrødder findes Marvskededegenerationer. 



